Document ID: 31989D0486

ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Ιουλίου 1989 για τη σύναψη της συμφωνίας υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις αλιευτικές δυνατότητες και τη χρηματοδοτική συμμετοχή που προβλέπει η συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλας όσον αφορά την αλιεία στα ανοικτά της Αγκόλας για την περίοδο από 3 Μαΐου 1989 έως 2 Μαΐου 1990 ( 89/486/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλας σχετικά με την αλιεία στα ανοικτά της Αγκό -
λας^(1 ), που υπογράφηκε στη Λουάντα την 1η Φεβρουαρίου 1989,
την πρόταση της Επιτροπής,
Εκτιμώντας :
ότι η Κοινότητα και η Λαϊκή Δημοκρατία της Αγκόλας διεξήγαγαν διαπραγματεύσεις για να καθορίσουν τις τροποποιήσεις ή συμπληρώσεις που πρέπει να γίνουν στη συμφωνία σχετικά με την αλιεία στα ανοικτά της Αγκόλας στο τέλος της περιόδου εφαρμογής του πρώτου πρωτοκόλλου
ότι, μετά το πέρας των εν λόγω διαπραγματεύσεων, μονογράφηκε ένα νέο πρωτόκολλο στις 10 Μαΐου 1989
ότι με αυτό το πρωτόκολλο οι αλιείς της Κοινότητας διατηρούν τις αλιευτικές δυνατότητες στα ύδατα που υπάγονται στην κυριαρχία ή τη δικαιοδοσία της Λαϊκής Δημοκρατίας της Αγκόλας για την περίοδο από 3 Μαΐου 1989
έως 2 Μαΐου 1990
ότι, για να αποφευχθεί η διακοπή των αλιευτικών δραστηριοτήτων των σκαφών της Κοινότητας, είναι απαραίτητο να εγκριθεί το συντομότερο το εν λόγω πρωτόκολλο ότι, για το λόγο αυτό, τα δύο μέρη μονογράφησαν συμφωνία υπό μορφή ανταλλαγής επιστολών που προβλέπει την προσωρινή εφαρμογή του μονογραφημένου πρωτοκόλλου από την επόμενη ημέρα εκείνης κατά την οποία λήγει το ισχύον πρωτόκολλο
ότι πρέπει να συναφθεί η συμφωνία υπό μορφή ανταλλαγής επιστολών με την επιφύλαξη οριστικής απόφασης δυνάμει του άρθρου 43 της συνθήκης,
ΑΠΟΦΑΣΙΖΕΙ :
Άρθρο 1 Η συμφωνία υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις αλιευτικές δυνατότητες και τη χρηματοδοτική συμμετοχή που προβλέπει η συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας της Αγκόλας όσον αφορά την αλιεία στα ανοικτά της Αγκόλας για την περίοδο από 3 Μαΐου 1989 έως 2 Μαΐου 1990 εγκρίνεται εξ ονόματος της Κοινότητας .
Τα κείμενα της συμφωνίας υπό μορφή ανταλλαγής επιστολών και του πρωτοκόλλου επισυνάπτονται στην παρούσα απόφαση .
Άρθρο 2 Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών δεσμεύοντας την Κοινότητα .
Βρυξέλλες, 28 Ιουλίου 1989 .

Labels: 18
5
6